CELEX: 32005R0585
Language: hu
Date: 2005-04-15 00:00:00
Title: A Bizottság 585/2005/EK rendelete (2005. április 15.) az olasz intervenciós hivatal birtokában lévő hántolatlan nyers rizs belső piacon történő viszonteladására vonatkozó folyamatos pályázati felhívás megnyitásáról

16.4.2005   
            
            
               HU
            
            
               Az Európai Unió Hivatalos Lapja
            
            
               L 98/5
            
         
      A BIZOTTSÁG 585/2005/EK RENDELETE
   
   (2005. április 15.)
   az olasz intervenciós hivatal birtokában lévő hántolatlan nyers rizs belső piacon történő viszonteladására vonatkozó folyamatos pályázati felhívás megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1) és különösen annak 7. cikke (4) és (5) bekezdésére,
   mivel:
   
               (1)
            
            
               A 75/91/EGK bizottsági rendelet (2) rögzíti a hántolatlan nyers rizs intervenciós hivatalok általi értékesítési eljárásait és feltételeit.
            
         
               (2)
            
            
               Jelenleg az olasz intervenciós hivatal birtokában nagy mennyiségű hántolatlan nyers rizs van, amelynek a tárolási időszaka nagyon hosszú. Ennélfogva helyénvaló a fenti hivatal birtokában lévő kb. 30 010 tonna hántolatlan nyers rizs belső piacon történő viszonteladására vonatkozó folyamatos pályázati felhívás megnyitása.
            
         
               (3)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az olasz intervenciós hivatal – a 75/91/EGK rendeletben meghatározott feltételeknek megfelelően – elindítja a birtokában lévő, e rendelet mellékletében szereplő hántolatlan nyers rizsmennyiségek belső piacon történő viszonteladására vonatkozó folyamatos pályázati felhívást.
   2. cikk
   (1)   Az első részleges pályázati felhívásnál az ajánlatok benyújtásának határideje 2005. április 27-én jár le.
   (2)   A második részleges pályázati felhívásnál az ajánlatok benyújtásának határideje 2005. június 29-én jár le.
   (3)   Az ajánlatokat az olasz intervenciós hivatalnál kell benyújtani:
   
               Ente Nazionale Risi (ENR)
            
         
               Piazza Pio XI, 1
            
         
               I-20123 Milano
            
         
               Telefon: (39) 02 885 51 11
            
         
               Fax: (39) 02 86 13 72
            
         3. cikk
   A 75/91/EGK rendelet 19. cikkétől eltérve az olasz intervenciós hivatal legkésőbb az ajánlatok benyújtási határidejének lejártát követő hét keddjén közli a Bizottsággal a különböző eladott tételek – adott esetben csoport szerinti – átlagárát.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. április 15-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 96. o.
   
      (2)  HL L 9., 1991.1.12., 15. o.
   
      MELLÉKLET
      
                  Csoportok
               
               
                  1
               
               
                  2
               
               
                  3
               
            
                  (Hozzávetőleges) mennyiség
               
               
                  1 010 t
               
               
                  4 000 t
               
               
                  25 000 t
               
            
                  A betakarítás éve
               
               
                  1999
               
               
                  2002
               
               
                  2002
               
            
                  Rizsfajta
               
               
                  Kerekszemű
               
               
                  Kerekszemű,
                  közepes szemű és hosszúszemű A-rizs
               
               
                  Hosszúszemű B-rizs